แม่น้ำคองโก
แม่น้ำคองโก () หรือ แม่น้ำซาอีร์ () เป็นแม่น้ำที่ใหญ่ที่สุดทางตะวันออกกลางของแอฟริกา มีความยาวรวม 4,700 กม. (2,920 ไมล์) ทำให้เป็นแม่น้ำที่ยาวที่สุดเป็นอันดับ 2 ของทวีปแอฟริกา (เป็นรองแม่น้ำไนล์) และถือเป็นแม่น้ำที่ยาวที่สุดเป็นอันดับ 8 ของโลก และเป็นแม่น้ำที่มีความลึกที่สุดในโลก ในจุดที่ลึกสุด ลึกถึง 720 ฟุต (228.6 เมตร) แม่น้ำสายนี้ไหลผ่านประเทศคองโก แองโกลา แซมเบีย แทนซาเนีย บุรุนดี รวันดา และไหลลงสู่มหาสมุทรแอตแลนติกในที่สุด
แม่น้ำอิชิการิ
แม่น้ำอิชิการิ () เป็นแม่น้ำสายสำคัญในฮกไกโด เป็นแม่น้ำที่ยาวที่สุดในฮกไกโดและยาวเป็นอันดับสามของญี่ปุ่น มีความยาวทั้งสิ้น 268 กิโลเมตร มีพื้นที่ลุ่มน้ำกว่า 14,330 ตารางกิโลเมตรเป็นอันดับสองของญี่ปุ่น มีต้นกำเนิดมาจากเขาอิชิการิในเขตหมู่ภูเขาไฟไดเซ็ตสึซัง และไหลผ่านเมืองอาซาฮิกาวะและนครซัปโปโระ ในอดีตเมื่อราว 40,000 ปีก่อนแม่น้ำสายนี้เคยไหลลงสู่มหาสมุทรแปซิฟิก แต่เนื่องจากการปะทุของภูเขาไฟและลาวาไหลไปขวางเส้นทางเดิมไว้ ทำให้แนวแม่น้ำไหลไปออกที่ทะเลญี่ปุ่นแทน